Mótmælastaða gegn því að sprengja upp Brákarsundsbrú Hópur íbúa í Borgarnesi hefur ákveðið að taka sér mótmælastöðu í dag klukkan 13:00 á brúnni yfir Brákarsund í Borgarnesi . Hópurinn hyggst mótmæla harðlega þeirri ákvörðun sveitarstjórnar frá því á aukafundi í morgun að nýta heimild í gildandi skipulagi fyrir Brákarey að gera eyjuna að löggiltu skattaskjóli . Til að svo verði er ætlun sveitarstjórnar að láta sprengja brúna þannig að samgöngur af landi verði ekki mögulegar út í eyjuna , en það er skilyrði fyrir slíkum frísvæðum samkvæmt ESB reglugerð . Þessi gjörningur mun gefa Borgarbyggð möguleika til að láta byggja upp fríverslun í eyjunni og heimila jafnframt fjármálafyrirtækjum að taka sér þar lögheimili . " Þetta þýðir að hægt verður að veita fyrirtækjum með starfsemi í eyjunni gríðarleg skattaleg fríðindi en færa sveitarsjóði engu að síður gríðarlegar tekjur . Við getum vel byggt hér skattaskjól líkt og þekkt er t.d. á Bresku Jómfrúreyjum . Þetta yrði svona win-win fyrir bæði fjármálafyrirtækin og okkur , sannkölluð Tortóla norðursins og myndi vekja gríðarlega athygli , " sagði Björn Bjarki Þorsteinsson forseti sveitarstjórnar í samtali við Skessuhorn . " Við viljum enga andskotans fjármálamógulá hingað í Borgarnes og krefjumst þess að fá að hafa litlu og friðsælu eyjuna okkar í friði . Fornbílafjelagið væri auk þess komið í húsnæðisþröng og ýmislegt sem byggt hefur verið upp í eyjunni á síðustu árum yrði unnið fyrir gýg . Því ætlum við að mótmæla þessum áformum sveitarstjórnar og koma saman á brúnni klukkan 13 í dag , " sagði einn skipuleggjenda mótmælanna í samtali við Skessuhorn .